Zapisnik 5. koordinacijskog sastanka održanog 2. listopada 2018. godine

Sastanku su prisustvovali: ravnateljica Jelena Jelinić-Bošnjak, Aleksandar Končar, Jadranka Sučević, Sanda Menković, Jasmina Cvančić, Sanja Čurić, Sanela Bureš, Marinela Stanić Rusev, Ana Perić

Dnevni red:

Ad. 1. Predavanje za roditelje i učenike: Erasmus+ projekt „We care, We share for the future“

Ad. 2. Objava natječaja za sudjelovanje u Erasmus+ projektu „We care, We share for the future“

Ad. 3. Izbor članova Povjerenstva za odabir učenika

Ad. 4. Različito

Ad. 1. Na sastanku je odlučeno kako će predavanja za roditelje prijavljenih učenika I učenike biti održana 9. Listopada (posebno učenici, a posebno roditelji). Predavanje za učenike će biti obavezno, a na oba predavanja će biti poslana potpisna lista slušateljima. Predavanja će održati koordinator Erasmus+ projekta „We care, We share for the future“ Aleksandar Končar, a u kojem će ih detaljnije upoznati s postupkom prijave, ustanovama u kojima će učenici odrađivati praksu, smještajem, planom putovanja, pripremnim aktivnostima i ostalim važnim informacijama oko boravka u Portugalu. U pripremi prezentacije sudjelovat će i Jadranka Sučević.

Ad. 2. Na sastanku je donesena odluka kako će Povjerenstvo za odabir učenika činiti sljedeće osobe: ravnateljica Jelena Jelinić-Bošnjak kao predsjednica Povjerenstva, Aleksandar Končar, Jadranka Sučević, Sanda Menković, Jasmina Cvančić, Sanela Bureš i Ana Perić.

Ad. 3. Odlučeno je kako će istog dana (9. listopada) biti objavljen i natječaj za prijavu učenika. Natječajnu dokumentaciju učenici će moći predati do 17. listopada u ured pedagoga ili školsku knjižnicu. Nakon završetka natječaja, Povjerenstvo za odabir učenika pregledat će pristigle prijave te odabrati učenike za mobilnost u Portugalu.

Ad. 4. Koordinator projekta Aleksandar Končar potrebne informacije će dostaviti školskim koordinatorima Medicinske škole Osijek i Medicinske škole Ante Kuzmanića, Zadar kako bi postupak izbora bio ujednačen u svim školama.

Slavonski Brod, 2. listopada 2018.

Zapisničar: Aleksandar Končar, mag. paed. et soc.